Okresná prokuratúra Lučenec 
F. Lehára 12, 984 80 Lučenec 1

Sp. zn. : 1 Pv 430/07/6606	Lučenec, 26.10.2012
EEČ : 2-47-132-2012

U Z N E S E N I E

Trestná vec:	obvinený XXXXX 
Trestný čin:	podvod podľa § 250 odsek 1 Trestného zákona číslo 140/1961 Zbierky zákonov v znení zákona číslo 227/2005 Zbierky zákonov

Rozhodol: 	prokurátor Okresnej prokuratúry Lučenec
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, 
obvineného z pokračovacieho trestného činu podvodu podľa § 250 odsek 1 Trestného zákona č. 140/1961 Zb. v znení zmien a doplnkov účinného do 31.12.2005 na tom skutkovom základe, že
-	dňa 31.10.2005 v predajni XXXXX uzatvoril zmluvu o poskytnutí služieb GSM č. A2064131 a zmluvu A2064131 na 2 ks SIM karty a 2 ks mobilné telefóny značky NOKIA 6020 za podmienečne zníženú kúpnu cenu 490,- Sk, pričom výška podmienečnej zľavy činila 7 500,- Sk a mobilný telefón značky NOKIA 6020 za podmienečne zníženú cenu 490,- Sk, pričom výška podmienečnej zľavy činila 7 500,- Sk, podmienky zmluvy podpísal a mobilné telefóny následne prevzal, avšak faktúry za poskytnuté služby vo výške 17 912,- Sk nezaplatil, čím pre spoločnosť XXXXX spôsobil škodu v celkovej výške 32 912,- Sk, čo v prepočte činí 1 092,48 €,
-	dňa 03.11.2005 v predajni XXXXX uzatvoril zmluvu o pripojení s číslom zákazníka 1,90923916 a dodatok so spoločnosťou TXXXXX pričom po podpísaní podmienok zmluvy prevzal mobilný telefón zn. SONY Ericsson K 700i v hodnote 7 489,- Sk, avšak faktúry za poskytnuté služby vo výške 7 898,50 Sk nezaplatil, čím pre spoločnosť XXXXX spôsobil škodu v celkovej výške 15 387,50 Sk, čo v prepočte činí 510,77 € 

lebo je trestné stíhanie neprípustné podľa § 9 odsek 1 písmeno d
Odôvodnenie:
	Na Obvodnom oddelení PZ v Lučenci pod sp. zn. ORP-1359/LC-LC-12  bolo vedené trestné stíhanie proti obvinenému XXXXX za pokračovací trestný čin podvodu podľa § 250 odsek 1 Trestného zákona č. 140/1961 Zb. v znení zmien a doplnkov účinného do 31.12.2005 na skutkovom základe uvedenom vo výrokovej časti tohto uznesenia.
	
	V priebehu skráteného vyšetrovania bolo zistené, že obvinený XXXXX zomrel dňa 30.04.2012, pričom do vyšetrovacieho spisu bol zadovážený aj jeho úmrtný list. 

	V zmysle ustanovenia § 215 odsek 1 písmeno d/ Trestného poriadku prokurátor zastaví trestné stíhanie, ak je neprípustné podľa § 9 Trestného poriadku.

	Podľa § 9 odsek 1 písmeno d/ Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho.

	Na základe týchto dôvodov som preto rozhodol tak, ako je to uvedené vo výrokovej časti tohto uznesenia.	

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ervin Csonka
prokurátor